Kære alle,  
  
Vi vil gerne foreslå at 1/2 års kontingentet sættes op med 100 kroner på  
alle hold (ikke passive medlemmer), og klubben dermed får trykt en fælles  
klub t-shirt som udleveres I et fast tidsrum den første måned ved sæson  
start til alle betalende medlemmer (ikke passive medlemmer). (Udlevering af  
t-shirts fungerer i andre foreninger)  
  
Vores erfaring med andre foreninger er, at det giver et bedre sammenhold  
blandt medlemmerne, alle har en klub t-shirt ved sociale  
arrangementer, lejre og stævner, og alle kan se hvilken klub man tilhører.  
Samtidig reklameres der for klubben når disse bruges i fritiden.  
  
Klubben havde rigtig god erfaring med t-shirt bestillingen til CPHCC2018  
hos Ekola, som er et tøjmærke ejet af en tidligere polsk fægter. Der kan  
klubben nemt bestille igen, samtidig er er der god mulighed for eksponering  
på de sociale medier i det rette 'community' på den internationale scene.  
  
Alternativt kan 1/2 års kontingentet sættes op med 50 kroner og så er der  
kun t-shirt udlevering i august og ikke både august og januar.  
  
Mvh. Familien Fu Giugno Koliopoulos.